หมู่บ้านนี้อยู่กลางหุบเขา เพาะเห็ดหอมสด เป็นสินค้า otop ร้านอาหารภูดอยฟาร์ม จึงเน้นใช้เห็ดหอมสดเป็นวัตถุดิบในการปรุงอาหารทุกเมนู เช่น ก๋วยเตี๋ยวเห็ดหอม ผัดกระเพราเห็ดหอม ก๋วยเตี๋ยวเส้นก๋วยเตี๋ยวหมูตุ๋นลูกชิ้น และใส่เห็ดหอมสดๆ ลงไปเคี่ยวในน้ำซุป จนทำให้น้ำซุปเข้าไปถึงเนื้อเห็ดหอม ถือว่าอร่อยใช้ได้ แต่เสียตรงที่ใส่น้ำมันกระเทียมเจียวมากไป ส่วนผัดกระเพรา สั่งกระเพราหมูธรรมดา แม่ค้าพยายามเชียร์ให้สั่งกะเพราเห็ดหอม เลยต้องลองสั่งตามคำแนะนำของแม่ค้า ผัดกระเพรารสชาติทั่วไปพอกินได้
มีผลิตภัณฑ์ของฝาก เห็ดแปรรูป เห็ดหอมสด สตรอเบอรี่สดตามฤดูกาล พืชตระกูลถั่ว และขนมขบเคี้ยว เครื่องดื่มมีกาแฟสด ชาและน้ำผลไม้ สั่งชาเย็นปั่น อร่อยดีทีเดียว หอมหวานมัน ปั่นเกล็ดละเอียดดี